*Tämä artikkeli käsittelee Tanskan lippua. Sanan Dannebrog muita merkityksiä on erillisellä täsmennyssivulla.*
Tanskan lippu
**Tanskan lippu** eli **Dannebrog** (tansk. *Tanskan kangas*) on maailman vanhin käytössä oleva kansallislippu. Se on Suomessa, Ruotsissa, Norjassa, Islannissa, Ahvenanmaalla ja Färsaarilla sekä epävirallisesti Itä-Karjalaan, Inkeriin, Vepsään ja suomenruotsalaisiin viittaavissa yhteyksissä käytettyjen nuorempien ristilippujen välillinen tai välitön esikuva. *Dannebrogissa* on valkoinen risti punaisella pohjalla. Alun perin tämä oli johanniittaritarien tunnus. *Dannebrogin* historia palautuukin keskiaikaan ja ristiretkien aikakauteen. Lipun erikoisuutena on, ettei sen käyttöä ole rajoitettu lailla, vaan käyttö on täysin vapaata. Pohjoismaiden lipuista Dannebrog on neliömäisin.

Vuoteen 1743 saakka lipusta oli käytössä myös mustavalkoinen versio, niin kutsuttu *Sorgeflag*, jolla suoritettiin suruliputus. Kun tämä lippu jätettiin pois käytöstä, suruliputus alettiin suorittaa laskemalla tavallinen lippu puolitankoon. Tämä tapa on levinnyt Tanskasta moniin muihin maihin.

Lipun mitat ja väri
-------------------

Tanskan lipun mittasuhteet.
Tanskan lipun korkeus on 28 ja pituus 37 mittayksikköä. Ristin sakaran leveys on 4 mittayksikköä. Punaisten kenttien korkeus on 12 mittayksikköä. Lipputangon puoleisten punaisten kenttien leveys on 12 ja uloimpien kenttien 21 mittayksikköä. Lippu jakautuu siis pystysuunnassa suhteessa 12:4:12 ja vaakasuunnassa (lipputangon puolelta lähtien) suhteessa 12:4:21.

Lipun punaista väriä kutsutaan Dannebrogin punaiseksi. Sen värimääritykset Pantone ja RGB muodossa ovat seuraavat:

* Pantone 186C
* RGB #E31836 (desimaaliarvoina: R=224 G=24 B=54)

Legenda lipun synnystä
----------------------

 Dannebrogin putoamista esittävä Christian August Lorentzenin maalaus vuodelta 1809.
Lippua tai siihen pohjautuvia tunnuksia on käytetty 1200-luvulta lähtien. 1600-luvulla syntyneen legendan mukaan *Dannebrog* putosi taivaasta 15. kesäkuuta 1219 pakanallisia virolaisia vastaan käydyn Lyndanisen taistelun aikana ja auttoi tanskalaiset voittoon. Tämän legendan taustalla on tanskalainen historioitsija Arild Huitfeldt, jonka *Danmarks Riges Krønike* -teoksessa legenda esiintyi ensimmäisen kerran tässä muodossaan. Samantapaisia tarinoita *Dannebrogin* synnystä on kuitenkin jo varhaisemmilta ajoilta.

Christiern Pedersen kirjoitti 1520-luvulla Tanskan kuningas Valdemar II Sejrin retkestä Viroon vuonna 1208, jolloin samaan tapaan taivaasta laskeutui punainen, valkoraitainen lippu. Samaten 1520-luvulla elänyt munkki Peder Olsen (Peter Olai) siteeraa latinankielistä tuntematonta lähdettä, jonka mukaan Valdemar II:n aikana Viljandissa Liivinmaalla vuonna 1208 taistelleet tanskalaiset rukoilivat Jumalalta apua tappiolle kääntyneessä taistelussa, mikä johti valkoristisen lipun putoamiseen taivaasta. Tämän lisäksi he kuulivat äänen, joka kertoi heidän saavuttavan voiton, kuten sitten tapahtuikin.

Muut versiot
------------

* Kielekkeinen valtiolippuKielekkeinen valtiolippu
* Merivoimien lippuMerivoimien lippu

Lähteet (tyhmät sellaiset)
--------------------------

1. ↑  Kimmo Kiljunen: Maailman maat ja liput
2. ↑  Jan Oskar Engene: Danish Mourning Flag (until 1743) Flags of the World. Viitattu 20.11.2007. (englanniksi)
3. ↑  Kimmo Kiljunen: Maailman maat–liput ja historia, osio Pohjoismaat ja Baltia, artikkeli Tanska
4. 1 2  Seppo Zetterberg: *Viron Historia*, s. 67. Helsinki: Suomalaisen Kirjallisuuden Seura, 2007. ISBN 9517465203.

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Tanskan lippu**.
* Tanskan valtion verkkosivujen selitys Dannebrogista (Arkistoitu – Internet Archive) (englanniksi)

Euroopan liput

|  |  |
| --- | --- |
| Valtiot | 
* Alankomaat
* Albania
* Andorra
* Azerbaidžan
* Armenia
* Belgia
* Bosnia ja Hertsegovina
* Bulgaria
* Espanja
* Georgia
* Islanti
* Irlanti
* Italia
* Itävalta
* Kroatia
* Kreikka
* Kypros
* Latvia
* Liechtenstein
* Liettua
* Luxemburg
* Malta
* Moldova
* Monaco
* Montenegro
* Norja
* Pohjois-Makedonia
* Portugali
* Puola
* Ranska
* Romania
* Ruotsi
* Saksa
* San Marino
* Serbia
* Slovakia
* Slovenia
* Suomi
* Sveitsi
* Tanska
* Tšekki
* Turkki
* Ukraina
* Unkari
* Yhdistynyt kuningaskunta
	+ Englanti
	+ Skotlanti
	+ Wales
* Valko-Venäjä
* Vatikaanivaltio
* Venäjä
* Viro

 |
| Itsehallintoalueet | 
* Ahvenanmaa
* Färsaaret
* Gibraltar
* Guernsey
* Jersey
* Mansaari

 |
| Tunnustamattomat valtiot | 
* Abhasia
* Artsakh
* Kosovo
* Transnistria
* Pohjois-Kypros

 |